**Граден кош** е дел од човековиот огранизам кој се наоѓа во горниот дел на трупот. Претставува една затворена целина. Неговиот горен дел е отворен преку *apertura thoracis superior*, од страна се ребрата и мускулите меѓу нив, а одоздола е дијафрагмата. 

Горната граница на градниот кош ја градат *incisura jugularis* (*manubrium sterni*), *art. sternocalvicularis*, *clavicula*, *art. acromioclavicularis*, *processus spinosus vertebra cervicalis* VII. Латералната граница ја сочинува *sulcus deltoideopectoralis*, а долната граница ја гради *apertura thoracis inferior* (*angulus ingrasternalis*, *vertebra thoracica* XII). 

Границите на градниот кош се разликуваат од границите на градната празнина (*cavitas thoracis*). Горната граница на градната празнина ја градат *sternum*, *costa prima* и *vertebra thoracica prima*. Градниот кош не лежи во хоризонтална рамнина, туку е наведнат под агол од 30 степени, во однос на хоризонталната рамнина (ако повлечеме рамнина која оди низ врвот на градната коска, ќе минува низ телото на 3 торакален прешлен). Долната граница на градниот кош ја гради дијафрагмата.

Топографски ориентациони линии
------------------------------

На градниот кош за полесна ориентација постојат топографски ориентациони линии. 

* на предната страна на градниот кош се:
	+ *linea mediana anterior*
	+ *lenea sternalis*
	+ *linea medioclavicularis*
	+ *linea parasternalis*
	+ *linea mamillaris*
* на бочните ѕидови
	+ *linea axillaris anterior*
	+ *linea axillaris*
	+ *linea axillaris posterior*
* на задната страна
	+ *linea mediana posterior*
	+ *linea scapularis*
	+ *linea paravertebralis*

Топографски региони
-------------------

Освен топографски линии имаме и топографски региони. Нив ги делиме на две групи, топографски региони на предната страна (regiones pectorales) и топографски предели на задната страна на градниот кош (*regiones dorsales*).

*Regiones pectorales* се:

* *regio presternalis*
* *fossa infraclavicularis*
* *trigonum clavicopectorale*
* *regio pectoralis* (*regio mammaria* et *regio inframammaria*)

*Regiones dorsales* ce :

* *regio scapularis*
* *regio infrascapularis*
* *regio vertebralis*

Ѕидови на градниот кош
----------------------

Ѕидовите на градниот кош имаат 3 слоја. Во првиот слој се кожата, подкожното масно ткиво и површинските мускули. Во вториот слој се коските, зглобовите, мускулите помеѓу нив, крвните садови и нерви. Во третиот слој се *fascia endothoracica* et *pleura parietalis*.

Зглобови
--------

Зглобови на градниот кош се зглобови помеѓу ‘рбетот и ребрата и градната коска. 

Зглобови помеѓу прешлените се:

* *artt. intervertebrales* (*discus intervertebralis*, *lig. longitudinale anterius* et *lig. longitudinale posterius*)
* *artt. zygaphysiales*
* *ligg. flava*
* *ligg. intertransversalia*, *ligg. supraspinalia*, *ligg. inerspinalia*

Зглобови помеѓу рбетот и ребрата се:

* *art. capitis costae*
* *art. costotransversalia*

Зглобови помеѓу градната коска и ребрата се:

* *artt. costochondrales*
* *artt. interchondrales*

Мускули
-------

Мускули кои го градат градниот кош се мускули во меѓуребрените простори и попречниот граден мускул. 

Меѓуребрените простори се простори помеѓу две ребра така што добиваат име по горното ребро кое го гради просторот. Така нпр. просторот помеѓу 3 и 4 ребро е 3 меѓуребрен простор. Во долниот дел на меѓу ребрениот простор е *sulcus costae* низ кој минуваат *v.a.* et *n. intercostalis*. *M. intercostalis externus* ги исполува првите 2/3 од меѓуребрениот простор започнувајќи одзади. Предната 1/3 ја исполнува *membrana intercostalis externa*. *M. intercostalis internus* ги исполува првите 2/3 од меѓуребрениот простор започнувајќи однапред. Задната 1/3 ја исполнува *membrana intercostalis interna*. Во делот на *angulus costae* овој мускул се дели на два дела така што неговиот надворешен дел се именува *m. intercostalis intimus*. Овие мускули во задниот дел на ребрата се спојуваат меѓу себе и градат помали мускули кои ја градат групата мускули на грбот.

  

  

Мускули на градниот кош

|  |
| --- |
| **Површински слој** 
**Голем граден мускул • Мал граден мускул • Подклучен мускул • Преден запчест мускул**
**Длабок слој** 
**Меѓуребрени мускули • Напречен граден мускул • Дијафрагма**

 |